Alibangbang

An alibangbang (Ingles: dragonfly) iyo sarong insekto na kaibahan sa order na Odonata, infraorder na Anisoptera (gikan sa Griyego na ἄνισος anisos, "dae parehas" asin πτερόν pteron, "pakpak", huli ta an hindwing iyo mas mahiwas kaysa sa forewing). An mga gurang na alibangbang iyo pigkakaraktisa sa dakula, manlainlain na mata, duwang pares nin makusog, transparent na pakpak, asin minsan mga makulay na patchesm asin palabang lawas.

An mga alibangbang iyo napapasala sa relatibong grupo na, damselflies (Zygoptera), na iyo kaparehas sa istraktura, alagad harus mas magian sa pagkagabat; mientras, an pakpak nin kadaklan na alibangbang iyo nakadukot na patag asin parayo sa lawas, mientras an mga damselflies iyo nakadukot an pakpak na nakatupi asin dae naghihiro sa abaga o sa ibabaw kaini. An mga alibangbang iyo marikas na paralayog, mientras an mga damselflies iyo mas maluya na paglayog.  An nagkapira sa mga alibangbang iyo may brilyante o metalikong kulay na namomokan kan istraktural na kolorasyon, kaya sinda madaling mahiling. An kompuwestong mata kan gurang na alibangbang iyo igwa nin harani sa 24,000 na ommatidia sa kada saro.

Distribusyon asin dibersidad
Harus 3,012 na espesye nin alibangbang an aram kaidtong 2010; an mga ini nakaklasipika sa 348 na genera sa 11 na mga pamilya. An distribusyon kan dibersidad sa biyoheograpikal na rehiyon iyo yaon sa ibaba (an kabilugan sa kinaban iyo bakong ordinaryong kabilugan, huli sa pagsabatan nin mga espesye).

Panluwas na takod

The Dragonfly Website
HP Elite Dragonfly Convertible 2-in-1 Laptop

Toltolan 

Mga insekto